Մանկական Եվրատեսիլ 2022 երգի մրցույթ

Մանկական Եվրատեսիլ 2022 երգի մրցույթ (անգլ.՝ Junior Eurovision Song Contest 2022), «Մանկական Եվրատեսիլի» 20-րդ հոբելյանական մրցույթը, որը տեղի է ունեցել Հայաստանում։ Երևանում կայացած 20-րդ «Մանկական Եվրատեսիլում» հաղթեց Ֆրանսիայի ներկայացուցիչ Լիսանդրոն՝ «Oh Maman» երգով։ Հայաստանի պատվիրակ Նարեն զբաղեցրեց 2-րդ հորիզոնականը։   
2021 թվականի դեկտեմբերի 22-ին ARMTV հեռուստահաղորդակցական ընկերությունը և Եվրոպական հեռարձակողների միությունը (EBU) պաշտոնապես հայտարարեցին, որ մրցույթը հյուրընկալելու է Հայաստանը։ Միջոցառման կազմակերպմամբ զբաղվելու են այս երկու կառույցները։ Մրցույթը կայացել է 2022 թվականին դեկտեմբերի 11ին։ Այս մրցույթը թվով երկրորդ միջոցառումն է, որն անցկացվել է Հայաստանում։ Սա նաև երրորդ անընդմեջ մրցույթն էր, որ անցկացվում էր հյուրընկալող երկրի մայրաքաղաքում։ 
Հայաստանի հյուրընկալումը հաստատվել էր ԵՀՄ-ի կողմից 2021 թվականի դեկտեմբերի 21-ին՝ այդ տարվա մրցույթում երկրի հաղթանակից երկու օր անց՝ մրցույթում նրանց հաղթանակից հետո։ Մրցույթը կայացել է Կարեն Դեմիրճյանի անվան մարզահամերգային համալիրում։ Համալիրը նախկինում հյուրընկալել էր 2011 թվականի մրցույթը։  
Ի տարբերություն Եվրատեսիլ երգի մրցույթի , հաղթող երկիրը չի ստացել հաջորդ մրցույթը հյուրընկալելու ավտոմատ իրավունքները։ 2017 թվականի հոկտեմբերի 15-ին Եվրոպական հեռարձակողների միությունը հայտարարեց այդ համակարգի երկարաձգման մասին՝ նշելով, որ այն կօգնի կազմակերպիչներին ավելի շատ ժամանակ տրամադրել նախապատրաստվելու համար։ 
Այնուամենայնիվ, սկսած 2019 թվականից` յուրաքանչյուր մրցույթ հյուրընկալվել է նախորդ տարվա հաղթող երկրի կողմից։
Անցկացման վայրը հայտնի դարձավ 2022 թվականի փետրվարի 17-ին ՀՀ կառավարության կաբինետի նիստի ժամանակ, որտեղ վարչապետ Նիկոլ Փաշինյանը հայտարարեց, որ մրցույթը տեղի կունենա Մարզահամերգային համալիրում։ Փաշինյանը նշեց նաև, որ կառավարությունը միջոցներ է հատկացրել միջոցառմանը նախապատրաստվելու համար։ Այդ շաբաթվա սկզբին արդեն հաղորդվել էր, որ Երևանը լինելու է հյուրընկալող քաղաքը։


== Մասնակից երկրներ ==
2022 թվականի սեպտեմբերի 26-ի դրությամբ հետևյալ 16 երկրները հաստատել են 2022 թվականի մրցույթին մասնակցելու իրենց մտադրությունը։ 
Մեծ Բրիտանիան 17 տարվա բացակայությունից հետո վերադառնում է մրցույթ։


== Այլ երկրներ ==


=== Մերժում ===
 Ռումինիա - Ռումինիայի հանրային հեռարձակող TVR-ն Երևանում Մանկական Եվրատեսիլին մասնակցելու մտադրություն չունի։
 Իսրայել - Իսրայելի հանրային հեռարձակող IPBC-ն Երևանում Մանկական Եվրատեսիլին մասնակցելու մտադրություն չունի։
 Ուելս - Ուելսի S4C հեռարձակողը իր թվիթթեր-յան էջում հայտնել է, որ Ուելսը չի մասնակցի Մանկական Եվրատեսիլ 2022 երգի մրցույթին։
 Սլովենիա - Չնայած այն, որ Սլովենական RTVSLO հեռարձակողը վերանայում էր մրցույթին մասնակցելու հնարավորությունը, հայտնեց որ չի վերադառնա մրցույթ։
 Բելգիա - Բելգիական VRT հեռարձակողը հայտնել է որ չի վերադառնա մրցույթ, քանի որ իրենց մանկական Ketnet հեռուստաալիքը կենտրոնացած է տեղական մրցույթների վրա։
 Չեռնոգորիա - Չեռնոգորական RTCG հեռարձակողը հաստատել է, որ չի վերադառնա Մանկական Եվրատեսիլ ոչ բավարար միջոցների և Եվրատեսիլի վրա կենտրոնացվածության պատճառով։


=== Չկայացած դեբյուտ ===
 Ֆինլանդիա - Ֆինլանդական Yle հեռարձակողը հայտնել է, որ չի պատրաստվում մասնակցել Մանկական Եվրատեսիլին այն պատճառով, որ «չեն ցանկանում ստեղծել նոր աստղ-երեխաների կամ հարմարավետ զգալ այն երեխաների հետ, ովքեր մասնակցում են այսպիսի մրցույթներում»։
 Էստոնիա - Էստոնական ERR հեռարձակողը հաստատել է, որ չի կատարի դեբյուտ  Մանկական Եվրատեսիլում ֆինանսական սահմանափակումների պատճառով, սակայն չի բացառում երկրի դեբյուտը մրցույթ հետագայում։


=== ԵՀՄ-ի նախկին անդամներ ===
 Բելառուս - 2021 թվականի հուլիսի 1-ին կասեցվել է բելառուսական «BTRK» հեռուստաընկերության անդամակցությունը ԵՀՎ-ի կողմից, ինչի պատճառով հեռարձակողը կորցրել է հեռարձակման և մրցույթին մասնակցելու իրավունքը։ 2021 թվականի օգոստոսին հաստատվեց, որ կասեցումը կտևի մինչև 2024 թվականը, սակայն ԵՀՄ-ն կարող է ցանկացած ժամանակ վերանայել այն մինչև դրա ժամկետի ավարտը։
 Ռուսաստան - Սկզբնական շրջանում Ռուսաստանը հաստատել էր իր մասնակցությունը մրցույթում, սակայն փետրվարի 26-ին Ռուսաստանի ВГТРК և Առաջին ալիք (Ռուսաստան) հեռարձակողները որոշում կայացրեցին դադարեցնել անդամակցումը ԵՀՄ-ի հետ, որի պատճառով էլ չեն կարող մասնակցել ԵՀՄ-ի մրցույթներին։


== Արդյունքներ ==


=== Ժյուրիի կողմից բարձր գնահատականների քանակ ===


== Ծանոթագրություններ ==